رضا نیکوروان

رضا نیکوروان ایته از نوازندگان ویولن اهل گیلان ایسه. اون جِه اول موسیقی ره ، ساز بادی ترومپت مَرأ شروع بوکوده و خؤب بِتانسته در اَ ساز یاد بیگیره اما اون، علاقه فراوانی به یاد گیفتن ساز ویولن دأشتی و هَنه وأسی موسیو یروان مارتیروسیان ویجا بوشو و در سه سال بتانسته غربی موسیقی یه یاد بیگیره.

اما غرب موسیقی ، چون اَنه روحیات مَرأ کی تحصیلات ادبی دأشتی سازگار نؤبو، تصمیم بیگیفته کی غرب موسیقی یه کنار بَنه و موسیقی ایرانی یه یاد بیگیره. اون ، رکن الدین نژند مَره به ایته از شاگردان با ذوق مرحوم ابوالحسن صبا، یعنی مهندس رضا روحانی که برای انجام خو کاران رشت میأن زندگی گودی، اَنه ویجا بوشویید تا ردیفان موسیقی استاد صبا یه یاد بیگیرید.

در اؤ زمات انجام و اجرای بخش موسیقی و تئاتر گیلان به نیکوروان سپرده بوبوسته. در ارکستر گیلان چند نفر جِه موزیسن ها مَرأ میثل : شعبانعلی بابازاده، اکبر آبیار و... همکاری دأشتی و اؤیه بو کی با دو هؤنرمند توانا، کی هم در تئاتر و هم خوانندگی برنامه کودید؛ یعنی ناصر مسعودی و نادر گلچین، آشنا بوبوسته. نیکوروان اولین آهنگ با شعر منوچهر آتشی و با صدای ناصر مسعودی اجرا بوبوسته.

نیکوروان زماتی کی به تئران منتقل بوبوسته، تلویزیون آموزشی مَرأ کی مجاور مجلس بو به طور زنده با خواننده ای کی خودش اونه تعلیم بِدأ بو به نام آقای نداف، برنامه اجرا کودی. در زمات ریاست اسدالله مومن پور رادیو میأن، اونه به عنوان رهبر ارکستر انتخاب و تا زماتی کی رادیو میأن ایسأ بو در خو جایگاه بِئسأ. جه خوانندگانی کی اوشان مَرأ همکاری دأشتی می توان به : منصور فانی، فریدون پوررضا، بانو شهناز و... اشاره کودن. چاگودن آهنگان توسط اعضای ارکستر به نوبت انجام گیفتی. اما ویشتر آهنگان توسط غلامرضا امانی چاگوده و تنظیم و پخش و ضبط بوستی. نیکوروان به علت زیاد بودن کاران اداری در شرکت مخابرات کی اویه مشغول به کار بو، از رادیو کناره گیری کؤنه.

برخی از اونه آهنگان کی بساخته :  «بوشو بوشو» با شعر بهمن فرخی و با صدای فریدون پوررضا ، «دختر چایی کار» با شعر اسدالله سمیعی و با صدای فریدون پوررضا، «بهار» با شعر منوچهر آتشی و با صدای ناصر مسعودی، «خدا و وطن» با شعر علی نافعه ای با صدای ناصر مسعودی، «گول مار» با شعر اسدالله سمیعی و با صدای ناصر مسعودی

رده : ادب
رده : هونر
رده : مردوم
رده : موسیقی